CELEX: 42021D1817
Language: mt
Date: 2021-10-13 00:00:00
Title: Deċiżjoni (UE) 2021/1817tar-rappreżentanti tal-gvernijiet tal-Istati Membri tat-13 ta’ Ottubru 2021 li taħtar żewġ imħallfin tal-Qorti Ġenerali

18.10.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 368/4
               
            
         DEĊIŻJONI (UE) 2021/1817TAR-RAPPREŻENTANTI TAL-GVERNIJIET TAL-ISTATI MEMBRI
         tat-13 ta’ Ottubru 2021
         li taħtar żewġ imħallfin tal-Qorti Ġenerali
         IR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA,
         Wara li kkunsidraw it-Trattat dwar l-Unjoni Ewropea, u b’mod partikolari l-Artikolu 19 tiegħu,
         Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikoli 254 u 255 tiegħu,
         Billi:
         
                     (1)
                  
                  
                     Skont l-Artikolu 7 tal-Protokoll Nru 3 dwar l-Istatut tal-Qorti tal-Ġustizzja tal-Unjoni Ewropea, wara l-ħatra tas-Sur Zoltán CSEHI u s-Sa Octavia SPINEANU-MATEI fil-Qorti tal-Ġustizzja bħala mħallfin, jenħtieġ li jinħatru żewġ imħallfin fil-Qorti Ġenerali għall-bqija tal-mandati tas-Sur Zoltán CSEHI u s-Sa Octavia SPINEANU-MATEI, jiġifieri sal-31 ta’ Awwissu 2022.
                  
               
                     (2)
                  
                  
                     Is-Sur Krisztián KECSMÁR u s-Sur Ion GÂLEA ġew innominati għall-postijiet vakanti.
                  
               
                     (3)
                  
                  
                     Il-kumitat stabbilit permezz tal-Artikolu 255 tat-Trattat dwar il-Funzjonament tal-Unjoni Ewropea ta opinjoni favorevoli dwar l-idoneità ta’ dawk il-kandidati għall-qadi tal-funzjonijiet ta’ mħallfin fil-Qorti Ġenerali,
                  
               ADOTTAW DIN ID-DEĊIŻJONI:
         
            Artikolu 1
            Dawn il-persuni li ġejjin huma b’dan maħtura fil-Qorti Ġenerali bħala mħallfin għall-perijodu mid-data tad-dħul fis-seħħ ta’ din id-Deċiżjoni sal-31 ta’ Awwissu 2022:
            
                        —
                     
                     
                        Is-Sur Krisztián KECSMÁR,
                     
                  
                        —
                     
                     
                        Is-Sur Ion GÂLEA.
                     
                  
         
            Artikolu 2
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-13 ta’ Ottubru 2021.
            
               
                  Il-President
               
               I. JARC